Publication: Magyar Közlöny
Issue: MK-2001-126 (Year: 2001, Number: 126)
Era: 1990-2004
Section: a 38/2001. (XI. 14.) KöViM rendelethez
Paragraph Index: 435

2. Termőföldvédelem I: Körzeti (fővárosi kerületek) földhivatal, erdőgazdasági művelés alatt álló területen történő hatósági engedélyezés esetén a területileg illetékes erdészeti hatóság (ÁESZ Igazgatósága); II: Megyei (fővárosi) földhivatal, erdőgazdasági művelés alatt álló területen történő hatósági engedélyezés esetén a Földművelésügyi és Vidékfejlesztési Minisztérium; K: A légiforgalmi berendezések termőföldön, illetve a mező- és erdőgazdasági művelés alatt álló belterületi földeken történő hatósági engedélyezése során érvényre kell juttatni, hogy az elhelyezés lehetőség szerint a leggyengébb minőségű földeken, a lehető legkisebb mértékű termőföld igénybevételével történjen. Az építmények kivitelezése előtt a termőréteg letermeléséről és máshol történő hasznosításáról gondoskodni kell. A kivitelezés és üzemeltetés során biztosítani kell, hogy az engedélyezettnél nagyobb mértékben termőföld más célú felhasználására ne kerüljön sor, ügyelve arra, hogy az érintett és szomszédos ingatlanok megfelelő mező- és erdőgazdasági hasznosítását a létesítmény ne akadályozza. D) Honvédelmi Minisztérium

Source: https://magyarkozlony.hu/hivatalos-lapok/9cffa542313302b9671be01c7aeb348306c07238/dokumentumok/934cf1855a8f10fe68605e1028e339d6a1a05cdb/letoltes